OpenLLM-France/wikimedia huggingface dataset:
# Maximo Zaragozakoa

Maximo Zaragozakoa Zaragozako apezpiku bisigodoa izan zen 592tik 619ra. Bere aurrekaria Sinplizio izan zen. Rekaredo, Liuva II.a, Witeriko, Gundemaro eta Sisebuto erregeak katolizismora aldatu zirenean izan zen Zaragozako apezpiku. Zaragozako II. kontziliora joan zen 592an, Bartzelonako II. kontziliora 599an eta Egarako kontziliora 614an, eta Gundemarroren ituna sinatu zuen 610ean.
Maximok VI eta VII. mendetan bisigodoen kulturaren loraldian lagundu zuen, ondoren Isidoro Sevillakoa, Eugenio Toledokoa edo Braulio Zaragozakoak jarraitu zutena.
Hainbat lan idatzi zituen bertsoan eta prosan, Isidoro Sevillakoak esaten duenez De viris illustribus liburuan. Bere lanik nabarmenena Historia de regibus Gothorum, Vandalorum et Suevorum izan zen, Chronica Caesaraugustanarekin batera, galdu dena. Azken obra honen zati bakarra Biktor Tunnunakoak jasotako anotazioa litzateke.
XVI. mendearen hasieran Jerónimo Román de la Higuera josulagunak kronika honen faltsifikazioa idatzi zuen.
# Maximoen eta minimoen termometro

Maximoen eta minimoen termometroa edo six termometroa meteorologian eta baratzezaintzan erabilitako termometroa da, eguneko tenperatura altuena eta txikiena erregistratzeko.
James Six ingelesak asmatu zuen 1782an, eta bere izena darama. Gaur egun ere erabiltzen dute oinarrizko diseinu bera.

## Kanpo estekak

* Datuak: Q1936981
* Multimedia: Maximum and minimum thermometer / Q1936981
# Maximino Daia

Maximino Daia (latinez: Gaius Valerius Galerius Maximinus; 270eko azaroaren 20 - 313ko uztaila edo abuztua) erromatar enperadorea izan zen 308tik hil zen arte.
Oso jatorri apala zuen, Daia izenarekin artzain izan baitzen bere estreinako urteetan. Armadan sartuta, gizarte mailaz gora egin ahal izan zuen, eta, 305ean, Galerio osabaren eskutik, zesar titulua eman zioten. Siria eta Egipto haren agintepean geratu ziren orduan.
308an, Lizinio enperadore izendatutakoan, augusto titulua aldarrikatu zuen. Galerio hil zenean, 311n, Asiako probintzia guztien gobernua eskuratu zuen.
Orduan, Liziniok eta Konstantinok bat egin zuten. Maximino Daia Maxentziorekin aliatu zen. 313an, Liziniok Maximino garaitu zuen. Maximinok ihes egin behar izan zuen, eta ihesean zihoala hil zen.
* Datuak: Q189095
* Multimedia: Maximinus II / Q189095
# Maximum Overdrive

Maximum Overdrive (euskaraz Gainkarga Gorena) 1986ko Stephen King estatubatuar idazle eta zinema zuzendariak idatzi eta zuzendutako umore beltzeko beldurrezko film bat da. Stephen Kingek idatzitako Night Shift (“Gaualdea") istorio bildumako Trucks ("Kamioiak") kontakizun laburrean oinarritua dago.
Emilio Estevez, Pat Hingle, Laura Harrington eta Yeardley Smith aktoreek antzeztu zuten.
Soinu banda AC/DC australiar hard rock taldearen Who Made Who (1986, "Nork Egin Zuen Nor") diskako abestiek osatu zuten.

## Argumentua

Oharra: Atal honek istorio osoa edo amaiera argitzen du.
1986ean, eta hiru egunez, Lurra kometa misteriotsu baten eraginpean dago, itxuraz kaltegabea dirudien arren, makinei berezko bizia emango die, eta ondorioz, gauza bitxiak egiten hasiko dira.
Hasiera batean, arazoak txikiak dirudite: gasolina ponpak funtzionatzentik utzi dute, bideo-jokoak erabat kontroletik kanpo gelditu dira, eta freskagarri makinek gorderik dituzten latak kontrolik gabe itzultzen dituzte.
Laister, erasoak larriagoak izango dira, eta jada ez da leku segururik egongo, tartean, Ipar Carolinako Wilmington hiriaren kanpoaldean dagoen Dixie Boy kamiolarientzako geldigunea bera, bertan bezeroak nahiz langileak makina beldurgarri hauei borroka irabazten saiatuko dira. Geldigune honetako sotoan gorderik zeuden armak harturik, Bill Robinson (Emilio Estevez) langile eta preso ohiak azken ahalegin batean itsaso irekiera eramango duen ihesaldi bati ekingo dio, bere burua, bere taldea eta gizateria osoa bera salbatzeko asmoz...

## Aktoreak

* Emilio Estevez: William "Bill" Robinson
* Pat Hingle: Bubba Hendershot
* Laura Harrington: Brett Graham
* Yeardley Smith: Connie
* John Short: Curtis
* Ellen McElduff: Wanda June
* Frankie Faison: Handy
* Leon Rippy: Brad
* Christopher Murney: Camp Loman
* J. C. Quinn: Duncan Keller
* Holter Graham: Deke Keller
* Barry Bell: Steve Gayton
* Patrick Miller: Joey
* J. Don Ferguson: Andy
* Giancarlo Esposito: Bideo grabatzailea
* Stephen King: ATM gizona (kameoa)

## Kanpo estekak

* IMDBko fitxa irakurgai (Ingelesez)
* Datuak: Q46637
# Maximum Risk

Maximum Risk (euskaraz Arrisku Gorena), 1996ko Ringo Lam hongkongdar zinema zuzendariak zuzendutako ekintza film bat da. Jean-Claude Van Damme eta Natasha Henstridge aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Alain Moreau (Jean-Claude Van Damme) frantziar poliziak biki bat duela jakingo du, hura Nizan hila agertzean. Hortik aurrera, AEBetara bidaiatzea erabaki eta bere anaiari buruzko gauza gehiago jakiten saiatuko da. Asmo honekin, hura ordezkatuko du, FBI eta errusiar mafiari aurre egitera derrigortua egongo den nahas-mahas batean sartuz.

## Aktoreak

* Jean-Claude Van Damme: Alain Moreau / Mikhail Suverov
* Natasha Henstridge: Alex Bartlett
* Jean-Hugues Anglade: Sebastien
* Zach Grenier: Ivan Dzasokhov
* Paul Ben-Victor: Pellman agentea
* Frank Senger: Loomis agentea

## Kanpo estekak

* IMDBko fitxa irakurgai (Ingelesez)
* Datuak: Q598177
# Maximus Planudes

Maximus Planudes (antzinako grezieraz: Μάξιμος Πλανούδης, Máximos Planoúdēs; Nikomedia c. 1260 – c. 1305) bizantziar idazlea eta irakasle ortodoxoa izan zen. Enbaxadore izan zen Venezian. Teologia-eztabaida biziak sortu zituen Bizantzioko eta Erromako elizen artean. Eliza latinoaren aurkako idazkiak argitaratzeaz gainera, grekora itzuli zituen latinez idatzitako obra ugari. Bi bilduma garrantzitsu argitaratu zituen: Greziako antologia (zazpi liburuki) eta Esoporen alegiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q218672
# Maxine Hong Kingston

Maxine Hong Kingston (Stockton, Estatu Batuak, 1940ko, urriaren 27a) txinatar jatorriko nobelagile estatubatuarra da. Berkeleyko Kaliforniako Unibertsitateko idazle eta irakasle emeritua, eta 1962an ingelesezko BA batekin graduatu zena.

## Idazle ibilbidea

Kingstonek hiru eleberri eta fikziozko hainbat lan idatzi ditu Estatu Batuetan bizi diren etorkin txinatarren esperientziei buruz, mugimendu feministari lagunduz, The Woman Warrior; Memoirs of a Girlhood among Ghosts memoriekin, besteak beste. Genero eta jatorri etnikoko desberdintasunei buruzkoa da liburua, eta kontzeptu horiek nola eragiten dioten emakumeen bizitzari. Lan horrekin Liburuen Kritikari Nazionalen Zirkuluaren saria jaso zuen. National Book Award bat ere eskuratu zuen 1981ean: China Men lanagatik.
Kritika gogorrak jaso ditu Kingstonek, bere lanetan estereotipo arrazistak indartzeagatik eta Txinako ohiko historiak fikziozko bihurtzeagatik, bere testuak mendebaldekoentzat erakargarriakoak izan daitezen. Ikertzaile asiarren kritikak ere jaso ditu, "Amerikako emakume asiarren zapalkuntzaren gehiegizko irudikapena egitearren".

## Aktibismoa

2003ko martxoaren 8an, Emakumearen Nazioarteko Egunean, Irakeko gerraren bezperan, Maxine atxilotu egin zuten beste 26 lagunekin batera; besteak beste, Alice Walker eta Terry Tempest Williams lankideak, Etxe Zuriaren aurkako protesta batean, gerraren aurkako manifestazio batean polizia-hesi bat zeharkatzeagatik.

## Sariak

* Liburuen Kritikari Nazionalen Zirkuluaren saria jaso zuen Woman Warrior; Memoirs of a Girlhood among Ghosts lanarekin.
* 1981ean National Book Award bat eskuratu zuen China Men lanagatik.

## Erreferentziak

* ↑ Fong, Katheryn. (1977). «An Open Letter/Review» Bulletin for Concerned Asian Scholars.
* ↑ «CODEPINK : PRESS RELEASE: JANUARY 5, 2006» web.archive.org 2010-04-09 (Noiz kontsultatua: 2022-07-06).

## Kanpo estekak

* Datuak: Q19330
* Multimedia: Maxine Hong Kingston / Q19330
# Megazostrodon

Megazostrodon Mammaliaformesen barruko genero bat izan zen. Honako hau lehen ugaztunetako bat izan zitekeela onartzen da, erregistro fosilean orain dela 200 milioi urte inguru agertu zelarik. Oraindik ere hainbat ezaugarri zituen ugaztunek ez dituztenak, baina oso alde txikiak ziren eta, horregatik Cynodontia eta benetako ugaztunen arteko trantsizio amaierako animalia dela uste da.

## Filogenia

Honakoa izango litzateke Megazostrodonen filogenia:

## Erreferentziak

* ↑ FUR AND FANGS. (Noiz kontsultatua: 2017-03-21).
* ↑ Close, Roger A.; Friedman, Matt; Lloyd, Graeme T.; Benson, Roger B.J.. «Evidence for a Mid-Jurassic Adaptive Radiation in Mammals» Current Biology 25 (16): 2137–2142. doi:10.1016/j.cub.2015.06.047..

## Kanpo estekak

* Datuak: Q132813
* Multimedia: Megazostrodon / Q132813
# Megatón Ye-Ye

Megatón Ye-Ye 1965eko Jesús Yagüe bizkaitar zinema zuzendariaren film musikala da.

## Sinopsia

Oharra: Atal honek istorio osoa edo amaiera argitzen du.
Filmak bi istorio paralelo ditu: bata, Juan abeslariaren eta Elena klase ertaineko neskaren arteko maitasun istorioa da. Bestea Micky y los Tonys taldearena da, batez ere Mickyrena.

## Aktoreak

* Juan Erasmo Mochi - Juan
* María José Goyanes - Elena
* Micky y Los Tonys - beraiek
* Álvaro de Luna Blanco - Fausto
* Gloria Cámara - Isabel

## Kanpo estekak

* Datuak: Q87488606
# Megeces

Megeces Valladolideko udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 474 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1929259
* Multimedia: Megeces / Q1929259
# Meggen

Meggen Suitzako udalerria da. Luzerna kantonamenduan dago, Luzerna Herrialdea barrutia barrutian. 2014an 7,238 biztanle zituen 13,93 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q14573
* Multimedia: Meggen / Q14573
Adligenswil Greppen Horw Stansstad Weggis Luzerna Küssnacht (SZ)
# Megesheim

Megesheim Alemaniako udalerria da. Bavariako estatuan dago, [[Donau-Ries (barrutia)|Donau-Ries]] barrutian. 2014an 838 biztanle zituen 12,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q426741
* Multimedia: Megesheim / Q426741
# Megawita

Megawita oxido motako minerala da eta perovskita subtaldearen kidea da.

## Ezaugarriak

Megawita oxido mineralaren formula kimikoa hau da: ${\ce {CaSnO3}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Megawite: Mineral information, data and localities.» www.mindat.org (Noiz kontsultatua: 12-05-2019).
# Megera

Megera (antzinako grezieraz Μεγαιρα, "Jelosiarena" edo "jeloskorra" esan nahi duena) greziar mitologiako pertsonaia bat da. Erinietako bat da, zigor eta mendeku jainkotiarraren infernuko jainkosak. Hiru erinietatik izugarriena dela uste da, bera baita ezkontzaren aurka egindako delitu guztiak zigortzeaz arduratzen dena, batez ere infidelitatea.
Ohikoa da Megera Megararekin nahastea, baina bi pertsonaia ezberdin dira. Megara hilkorra da.

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q371545
# Miren Ibarluzea

Miren Ibarluzea Santisteban (Mungia, Bizkaia, 1984) bertsolaria, itzultzailea eta Euskal Herriko Unibertsitateko irakaslea da.

## Erreferentziak

* ↑ EIZIEko fitxa
* ↑ «:: BILATU 2.4.2 ::» www.ehu.eus (Noiz kontsultatua: 2020-04-15).

## Kanpo estekak

* «Miren Ibarluzea: "Bourdieuren eskema aplikatu dut euskal literatura itzuliak azken urteotan egindako bidea deskribatzeko" — Unibertsitatea.Net» www.unibertsitatea.net (Noiz kontsultatua: 2020-04-15).
* Datuak: Q26265492
# Miren Josune Tolaretxipi

Miren Josune Tolaretxipi Lizarralde (Donostia, Gipuzkoa, 1926 – 2017ko abuztuaren 9a) irakaslea, 60ko hamarkadako Ikastolen sorrerako andereñoetako bat izan zen, Martuteneko Ikastolari hasiera eman ziona.
Donostiako Gros auzoan jaioa, Artetxe Jeneralaren kalean bizi izan zen. Aita donostiarra eta ama Urretxukoa, zazpi senideen artean bigarrena, euskal giroan hazi eta hezia. Gerrak familia kolpatu zuen aita hiru aldiz espetxeratuta, aitona espetxealdi horietako batean hil zen. Gerra aurretik euskaraz ikasi zuen Etxaide kaleko ikastolan lehenengo, gero Groseko Iñaki Deunaren ikastetxean. Gerra ondoren Biteri eskola publikoan eta Elizaran ikastetxean Alde Zaharrean.
14 urterekin izebarekin hasi zen josten ikasten etxean eta ondoren kortea ikastera joan zen garai hartan ugari ziren akademiatako batera, Uracan enpresan lanean sartu zen arte.
1965ean Zarauzko Ikastolan hasi zen lanean, bertan 4 urte eman zituelarik.
1969an Martuteneko Ikastolari hasiera eman zion, taldean 10 ume zituela. 3 urteren buruan 20 haur baino gehiago zituen Martuteneko ikastola unitarioan. 1972an elkartu ziren bailarako beste 2 Ikastolekin, Astigarraga-Ergobiakoa eta Loiolakoarekin, Arantzazuko Ama Ikastola hiruren artean sortu zutelarik.
Ikastolen Mugimenduarekin hasi eta 23 urte Arantzazuko Ama Ikastolan eman ondoren erretiroa hartu zuen irakaskuntzatik.
Geroztik, ekimen sozial ugaritan parte aktiboa hartu zuen, hala nola, Mintzalaguna, Elkarri, Groseko Auzo Elkartean, etb.

## Erreferentziak

* ↑ «Miren Tolaretxipi Lizarralderi gure agur eta esker ona» Berria (Noiz kontsultatua: 2017-09-07).
* Datuak: Q25477296
# Miren Ibarguren

Miren Ibarguren Agudo (Donostia, Gipuzkoa, 1980ko maiatzaren 23a) aktorea da. Euskal Telebistan hasi zen, Goenkale telesailean hain zuzen ere. Geroztik, hainbat sitcometan hartu du parte, baina Escenas de Matrimonio eta Aída telesailetan egindako lanagatik da ezaguna batez ere.

## Lanak
### Telebista

Telebista :
| Urtea | Telesaila | Pertsonaia | Oharrak |
| 2003 | Trikitraka Trikitron | | |
| 2004-2005 | Goenkale | Idoia | 11. denboraldiko aktorea |
| 2004 | Aquí no hay quien viva | Neska frikia | Atal 1 |
| 2005 – 2006 | A tortas con la vida | Paula | 23 atal |
| 2006 | Aquí no hay quien viva | Abokatua | Atal 1 |
| 2007 – 2008 | Escenas de matrimonio | Sonia Valcárcel | 600 atal |
| 2008 – 2014 | Aída | Soraya García García | 130 atal |
| 2015 | Anclados | Margarita "Marga" Santaella | 8 atal |
| 2016 – ? | La que se avecina | Yolanda Morcillo | 9 atal |

### Zinema

Zinema :
| Urtea | Filma | Pertsonaia | Oharrak |
| 2007 | Las 13 rosas | Joaquina | |
| 2008 | Revelados | | |
| 2009 | Burbuja | Marga | Film laburra |
| 2010 | Una hora más en Canarias | Elena | |
| 2011 | ¿Estás ahí? | Ana | |
| 2017 | Fe de etarras | | |

### Antzerkia

* Lifting (2012)
* Mi primera vez (2008-2009)

## Erreferentziak

* ↑ Urkizu, Urtzi. (2007-09-11). «Saioak bakarrik udarako behar zuen, baina orain ez dakigu zenbat iraungo duen» Berria (Andoain).
* ↑ (Gaztelaniaz) Aniorte, Carmen. (2009-01-04). «Nunca me hubiera imaginado formar parte de 'Aída'» ABC (Madril: Grupo Vocento).
* ↑ (Gaztelaniaz) «Miren Ibarguren se incorpora al reparto de Aída de la mano de una nieta para Machi» 20 minutos (Madril) 2009-01-20.

## Kanpo estekak

* Datuak: Q261072
* Multimedia: Miren Ibarguren / Q261072
# Merzkirchen

Merzkirchen Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 733 biztanle zituen 18,46 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q654833
* Multimedia: Merzkirchen / Q654833
# Merzligen

Merzligen Suitzako udalerria da. Berna kantonamenduan dago, Seeland barruti administratiboa barrutian. 2014an 393 biztanle zituen 2,3 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70293
* Multimedia: Merzligen / Q70293
# Meré (Llanes)

Meré, Espainiako Asturias autonomia erkidegoko parrokia bat da, Llanes udalerrian. 2000ko erroldaren arabera 166 biztanle zituen.
* Datuak: Q6821040
* Multimedia: Meré / Q6821040
# Merzig

Merzig Alemaniako udalerria da. Sarre estatuan dago, [[Merzig-Wadern (barrutia)|Merzig-Wadern]] barrutian. 2014an 29.668 biztanle zituen 108,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q16130
* Multimedia: Merzig / Q16130
# Merín aintzira

Merín aintzira (gaztelaniaz: Laguna Merín, portugesez: Lagoa Mirim) Uruguai eta Brasil arteko mugan kokaturik dagoen aintzira bat da.

## Geografia

Itsasertzean kokaturik dagoen aintzira bat da. 185 km-ko luzera eta 10-37 kilometro arteko zabalera du, guztia 3.994 km²-ko azalera hartuz. Ez du itsasorako irteera naturalik baina 39 km luze den São Gonçalo ubidean itsasgoran Ahateen aintzirarekin (Lagoa dos Patos) lotzen du eta haren bidez isurtzen ditu ura itsasora. Hainbat ibai eta errekak ekartzen dituzte urak Merín aintzirara, aipagarrienak Cebollatí ibaia, Yaguarón ibaia eta San Miguel erreka dira.
Ur gezako aintzira da, tarteka São Gonçalo ubidetik ur gazia ere sartzen da. 1977an Centurião esklusa eraiki zenetik ur gazia baino ez da Merín aintzirara sartzen, izan ere Rio Grande eta Pelotas hirietarako ur edangarriaren biltegi handiena baita. Inguruan gainera arroz landaketa handiak daude. Esklusak uholde arriskua ere nabarmen txikitzen du.

## Flora eta fauna

Merín aintziraren inguruan hezegune zabalak daude, Bañado de Taim esate baterako, eta UNESCOk Gizateriaren ondare izendatu zuen.
Fauna oso aberatsa du. Koipuak, kapibarak, dortokak, kaiman muturzabalak eta hainbat txori espezie aurkitzen dira bertan. Landareei dagokienez ere aniztasuna oso handia da.

## Erreferentziak

* ↑ www.riversnetwork.org (Noiz kontsultatua: 2024-01-28).

## Kanpo estekak

* Datuak: Q876280
* Multimedia: Lake Merin / Q876280
# Merzouga

Merzouga Marokoko hego-ekialdeko herri txiki bat da. Rissanitik 35 kilometrotara eta Erfoudtik 45era dago. Aljeriako muga ere oso gertu dago, 50 kilometrotara. Sahara basamortuan dago.

## Ezaugarriak

Erg Chebbiren herri ezagunena da. Saharako erg bat da eta, ondorioz, turismo ibilbide askoren partea da. Inguruan badira beste herri batzuk: Hassilabied, lau kilometrotara, Tanamoust, hiru kilometrotara, Takoujt, 1,5 kilometrotara, Khamlia 7 kilometrotara eta Tisserdmine, 15 kilometrotara.
Biztanleak berbereak dira, neurri handi batean. Ksar Hamlian gnawa bereber populazioa dago, bestetik; ganwak garai bateko esklaboen ondorengoak dira, egun berbereak bezala onartuak. Ganwek musika berezi bat egiten dute, esklabotza garaiaren oroimena: dantzetan askatzeko prozesua adierazten dute eta musika tresna batzuk kateen soinuak simulatzen dituzte.
Merzougan Marokoko ur-naturalaren erreserba handiena dago. Nahiz eta basamortuan egon, euria egiten du eta, batzutan, uholdeak pairatu dituzte. Esaterako, 2006an hiru hildako izan ziren eta ehundaka pertsonek ihes egin behar izan zuten.

## Turismoa

Herriaren aktibitate ekonomiko nagusia turismoaren inguruan antolatzen da. Herri honetatik basamortuan zeharreko ibilaldiak antolatzen dira, ezagunenak dromedarioz. Ohikoa da, esaterako, Oasi Handian gaua egitea.
Merzouga Rally Dakar Series barruan sartu ohi da. Turismo garapen hori kritikatua izan da.
4L Trophy ere herri honetara heltzen da.

## Iruditegia

* Basamortuko ataria.
* Turismoak garrantzi handia du.
* Gnawak esklabuen ondorengoak dira.
* Nomadak Merzougan.

## Erreferentziak

* ↑ https://miviaje.com/merzouga-pueblo-desierto-del-sahara/

## Ikus, gainera

* Erg Chebbi

## Kanpo estekak

* (Ingelesez):Wiki Voyagen informazioa.
* (Frantsesez):Turismoaren eraginaren inguruko iritzi kritikoa.
* (Gaztelaniaz):Informazio turistikoa.
* Datuak: Q1922278
* Multimedia: Merzouga / Q1922278
# Merzweiler

Merzweiler Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 173 biztanle zituen 2,27 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q640383
* Multimedia: Merzweiler / Q640383
# Meråker

Meråker Norvegiako udalerria da. Nord-Trøndelag konderrian kokatua dago. 1273.61 km² ditu eta 2.506 biztanle ditu.

## Mugakideak

Honako udalerri hauekin egiten du muga:
Verdal Stjørdal Selbu Tydal Åre udalerria

## Kanpo estekak

* Datuak: Q48732
* Multimedia: Meråker / Q48732
# Merì

Merì Italiako udalerri bat da. Messinako probintzian kokatuta dago, Sizilia eskualdean. 2.281 biztanle ditu, 1,85 kilometro koadroko azaleran banatuta.

## Mugakideak

Merìk honako udalerri hauekin egiten du muga:
Milazzo San Filippo del Mela Santa Lucia del Mela Barcellona Pozzo di Gotto

## Kanpo estekak

* Datuak: Q490416
* Multimedia: Merì / Q490416
# Meróngo hondartza (San Vicente de la Barquera)

Sable de Merón edo Meróngo hondartza, Espainiako Kantabria autonomia erkidegoko San Vicente de la Barquera parrokian dagoen hondartza bat da. Ezgaituentzako sarbidea du.
# Michael Stuart Brown

Michael Stuart Brown (New York, 1941eko apirilaren 13a) estatubatuar sendagile eta ikertzailea da.
Filadelfian egin zituen ikasketak: Pennsylvaniako Unibertsitatean graduatu zen 1962. urtean, eta Medikuntza Eskolako titulua lortu zuen 1966an. Bostongo erietxean lan egin zuen, eta han ari zela ezagutu zuen Goldstein, hura ere sendagile gisa lanean ari zenean. Brown Bethesdako Osasun Institutuan hasi zen geroago, Maylanden, eta han ikertu zuen digestio-aparatuaren kimika. 1971. urtean Texasko Unibertsitateko Medikuntza Eskolako ikerketa-sailean sartu zen, eta 1977an eritasun genetikoen zentroko zuzendari izendatu zuten. Bere lan nagusia kolesterolari buruzkoa izan zen. Goldsteinekin batera hasi zen ikerketa horiek egiten, 1972. urtean. Bi zientzialariok kolesterola arterietan nola pilatzen den eta bihotzekoen arriskua nola areagotzen duen azaldu zuten. Hain zuzen ere, kolesterola zelulen gainaldeko LDL hartzaileek kontrolatzen dutela aurkitu zuten, eta hartzaile horiek odoleko dentsitate txikiko lipoproteina izeneko gantz-partikulak xurgatzen dituztela; horrela, kolesterol askoko dieta batek hartzaile horiek deuseztatzen dituztela eta bihotzekoak izateko arriskua areagotzen duela atera zuten ondorioz, besteak beste. 1985. urtean Medikuntzako Nobel Saria eman zieten, beren aurkikuntzengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q295684
* Multimedia: Michael S. Brown / Q295684
# Michael Somare

Sir Michael Thomas Somare (Rabaul, 1936ko apirilaren 9a - Port Moresby, 2021eko otsailaren 26a) papuagineaberritar politikaria izan zen. Berrogeita hamar urtez funtsezko pertsonaia izan zen Papua Ginea Berriko politikan. Herrialdeko lehen ministroa izan zen hiru aldiz. Gainera, Atzerri ministro eta Ekialdeko Sepikeko gobernadore izan zen. 1975ean independentzia lortu zuenetik 1980ra arte izan zuen lehen agintaldia. Bigarren aldiz izan zen lehen ministro 1982 eta 1985 artean. Bere agintaldirik luzeena hirugarrena izan zen, 2002tik 2011ra. Pangu Alderdiaren sortzailea izan zen, herrialdearen independentzia lortu zuena eta, kanporatu ondoren, Aliantza Nazional Alderdiaren buru izan zen.
* Datuak: Q316264
* Multimedia: Michael Somare / Q316264
# Michael Stich

Michael Detlef Stich (Elmshorn, 1968ko urriaren 18a) alemaniar tenislari ohia da.
Bere ibilbidean banakako hemezortzi txapelketa eta binakako hamar irabazi zituen. Bere garaipenik garrantzitsuena 1991ko Wimbledongo txapelketan izan zen, Boris Becker herrikidearen aurka. Gainera, 1994ko Ameriketako Estatu Batuetako Irekiko eta 1996ko Roland Garros txapelketako finalista izan zen.
Binakako kategorian Wimbledongo txapelketa irabazi zuen John McEnroerekin batera eta urrezko domina 1992ko Udako Olinpiar Jokoetan Boris Beckerrekin batera.
* Datuak: Q60109
* Multimedia: Michael Stich / Q60109